**Vredestein-dekk blir digitale i Farming Simulator 22**

Den nye versjonen av Farming Simulator, verdens mest populære landbruksspill med mer enn 25 millioner spillere over hele verden, kommer til å ha Vredestein-dekk for første gang når det lanseres 22. november.

Initiativet er en del av Apollo Tyres' strategi for å øke bevisstheten om hele utvalget av førsteklasses landbruksprodukter fra Vredestein, blant millioner av nåværende og kommende bønder og leverandørbedrifter.

Apollo Tyres samarbeidet tett med spillets utvikler, GIANTS Software, for å sikre at Vredestein-dekkene – for traktorer, tilhengere, redskaper, lastere og innhøstingsmaskiner – ble gjengitt med høyest mulig nøyaktighet i Farming Simulator 22. Dette innebar deling av store mengder 2D- og 3D-data som viste de unike fysiske egenskapene til hvert produkt.

Vredesteins landbruksdekk er utformet rundt Traxion-konseptet, som er kjent for sitt buede, ikke-parallelle knastmønster, som legger til rette for «selvrensing» og maksimerer bevaring av jordsmonnet, samtidig som førerkomforten og dekkenes levetid optimaliseres.

Robbert Holtkamp, Marketing Communications OHT Europe, sa følgende:

«Dette samarbeidet med GIANTS Software er en flott måte å komme i kontakt med det globale nettspillsamfunnet på, inkludert mange unge som kanskje ikke kjenner til Vredestein-merket ennå. Simulering blir stadig viktigere for Apollo Tyres, noe som hjelper oss med å designe og teste nye Vredestein-produkter og få dem raskere ut på markedet. Det er spennende å vite at vi med Farming Simulator 22 nå kan utforske nye digitale miljøer, hvor vi kan hjelpe millioner av spillbønder og -entreprenører med optimalisering av avkastningen på en mest mulig effektiv og gøyal måte.»

**Bildetekst:**

**01** Vredestein Tyres er offisiell partner for Farming Simulator 22

**02** FS22 konfigurasjonsmodus

**Ta kontakt for mer informasjon:**

Robbert Holtkamp | Marketing Communications OHT Europe

Tlf.: +31 53 888 8187

Mob.: +31 6 1507 6475

E: robbert.holtkamp@apollotyres.com

**Om Apollo Tyres**

Apollo Tyres (NL) B.V. designer, produserer og selger dekk av topp kvalitet for personbiler, tohjulinger og kommersielle varebiler, i tillegg til et utvalg av landbruksdekk og industridekk, gjennom utsalg i Europa og USA. Apollo Tyres (NL) B.V. er en del av Apollo Tyres Ltd, en internasjonal, ledende dekkprodusent, med produksjonsenheter i India, Nederland og Ungarn. Apollo Tyres Ltd markedsfører produkter under de to globale merkene Apollo og Vredestein. Selskapets produkter er tilgjengelige i over 100 land gjennom et stort nettverk av merkevareforhandlere, forhandlere som kun selger eksklusive produkter, og flerproduktforhandlere.